**Zasadanie Obecného zastupiteľstva v Sihelnom**

**Z á p i s n i c a**

**zo zasadania Obecného zastupiteľstva v Sihelnom**

**konaného dňa 21. 06. 2018 o 1700 hodine**

**v zasadačke OcÚ Sihelné**

**Zápisnica**

**zo zasadania Obecného zastupiteľstva**

**konaného dňa 21. 06. 2018 v zasadačke OcÚ Sihelné**

**Prítomní:**

Mgr. Ľubomír Piták, Bc. Anna Luscoňová, Jozef Ferníza, Mgr. Ľubomír Luscoň, Marián Staš, Bc. Vladimír Bielak, Peter Staš, Mgr. Ľubomíra Nováková, Dáša Chudiaková, Ľuboš Vonšák

**Neprítomní:** Dušan Grobarčík,

**Ostatní prítomní:** Bc. Jana Štašová

**PROGRAM:**

1. Zahájenie
2. Kontrola uznesení
3. Prvá úprava programového rozpočtu obce Sihelné na rok 2018
4. Stanovisko kontrolóra k prvej úprave rozpočtu Obce Sihelné na rok 2018.
5. Správa kontrolóra o vykonaných kontrolách.
6. Rôzne
7. Interpelácia poslancov
8. Diskusia
9. Záver

**1.Zahájenie**

Na úvod starosta obce Mgr. Ľubomír Piták privítal poslancov na zasadaní Obecného zastupiteľstva a oboznámil prítomných s programom zasadnutia. Za overovateľov zápisnice navrhol poslanca Petra Staša a poslanca Ľuboša Vonšáka, za zapisovateľku Mgr. Alenu Vojtašákovú. Tento program starosta doplnil o tri body rokovania. Prvým bodom je výberové konanie na obsadenie funkcie štatutára príspevkovej organizácie, druhým doplneným bodom programu je určenie počtu poslancov na nasledujúce volebné obdobie 2018-2022 a tretím bodom je rozsah výkonu funkcie starostu na nasledujúce volebné obdobie 2018-2022. Starosta požiadal o pripomienky k doplnenému programu. K uvedenému programu neboli žiadne pripomienky, preto starosta nechal za uvedený program hlasovať. Program bol jednomyseľné schválený.

Poslanci, ktorí schvaľujú doplnený program rokovania: Jozef Ferníza, Mgr. Ľubomír Luscoň, Marián Staš, Peter Staš, Mgr. Ľubomíra Nováková, Dáša Chudiaková, Bc. Vladimír Bielak, Ľuboš Vonšák

**2. Kontrola uznesení**

Na základe uznesenia Obecného zastupiteľstva bol na zasadanie obecného zastupiteľstva pozvaný pán Ing. Arch.Krušinský ohľadom Územného plánu obce Sihelné. Pán Ing. Arch. Krušinský sa ospravedlnil zo zdravotných dôvodov. Poslal Koncept územného plánu, na základe ktorého sa môžu vypracovať ďalšie správy a pokračovať na dopracovaní Územného plánu obce Sihelné.

Druhým uznesením bolo vyčistiť protipovodňové stokové priepusty. Tieto priepusty sa pravidelne čistia a udržujú.

Posledným uznesením bolo stanovenie ceny pitnej vody pre odpredaj vody OVS a. s. Toto uznesenie nebolo splnené.

**3. Prvá úprava programového rozpočtu Obce Sihelné na rok 2018.**

Starosta predložil poslancom upravený rozpočet vypracovaný pracovníčkou obecného úradu Bc. Stašovou, ktorá vysvetlila poslancom, aké zmeny bolo potrebné podľa účtovníčky spraviť v rozpočte. Bežné príjmy sa navýšili v celkovej sume 41 577 € a to predpokladaným vyšším podielom daní z príjmov poukázanej územnej samospráve, tuzemských bežných transferov.

Kapitálové príjmy po prvej úprave sa navýšili o 1000 €, z plánovaného príjmu predaja pozemkov. Príjmové finančné operáciesapo prvej úprave navýšili o 1 000 €, na základe imania, zábezpeky. Spolu príjmy: 43 557 €.Bežné výdavky sa navýšili o 77 527 € a to v 13 programoch. Kapitálové výdavkysa po prvej úprave znížili o 34 950 € a to v programoch. 4. Obecné služby navýšenie o 30 000 € pre odkúpenie pozemkov pod cintorín. 5. Bezpečnosť, právo a poriadok navýšenie o 350 € nákup pozemkov PZ. 7. Komunikácie zníženie o 39 000 €. 8. Školstvo navýšenie prípravnej dokumentácie o 1 600 €. 10. Kultúra zníženie o 28 100 €, prístavby, nadstavba. 11. Prostredie pre život navýšenie o 200 €. Výdavkové finančné operácie sa navýšili o 1 000 € v programe 13. administratíva ako vrátené fin. zábezpeky. Spolu výdavky: 43 557 €. Rozpočet je vyrovnaný. Prvá úprava programového rozpočtu Obce Sihelné na rok 2018 v prílohe tejto zápisnice.

Poslanci, ktorí schvaľujú prvú úpravu programového rozpočtu Obce Sihelné:

Mgr. Ľubomíra Nováková, Mgr. Ľubomír Luscoň, Marián Staš, Peter Staš, Dáša Chudiaková Jozef Ferníza, Bc. Vladimír Bielak, Ľuboš Vonšák

**4. Stanovisko kontrolóra k prvej úprave rozpočtu Obce Sihelné na rok 2018.**

Kontrolórka Obce Sihelné predložila poslancom OZ stanovisko k prvej úprave programového rozpočtu v roku 2018.

Kontrolórka navrhla schváliť prvú úpravu programového rozpočtu obce Sihelné v roku 2018. Stanovisko k prvej úprave programového rozpočtu Obce Sihelné na rok 2018 v prílohe tejto zápisnice.

Poslanci, ktorí berú na vedomie prvú úpravu rozpočtu Obce Sihelné:

Mgr. Ľubomíra Nováková, Mgr. Ľubomír Luscoň, Marián Staš, Peter Staš, Dáša Chudiaková Jozef Ferníza, Bc. Vladimír Bielak, Ľuboš Vonšák

**5. Správa kontrolóra o vykonaných kontrolách**

Hlavná kontrolórka Obce Sihelné p. Bc. Anna Luscoňová predložila a oboznámila poslancov o vykonaných kontrolách, a predložila správu z kontroly zverejňovania povinných informácií v zmysle zákona č. 211/2000 Z. z. o slobodnom prístupe k informáciám a zákona o verejnom obstarávaní.

**Kontrola bola zrealizovaná za obdobie**: od 1.1. do 31. 5. 2018 **Cieľom kontroly:** kontrola povinného zverejňovania na elektronickej úradnej tabuli v zmysle zákona č. 211/2000 Z.z. o slobodnom prístupe k informáciám v znení neskorších predpisov

**Kontrolou bolo zistené:**

**Kontrola vykonaná v zmysle zákonov a predpisov:**

1. Zákon č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov (ďalej len „zákon o slobode informácií“) a jej novelu č.382/2011

2. Vyhláška Ministerstva financií SR č. 481/2000 Z. z. o podrobnostiach úhrady nákladov za sprístupnenie informácií

**Obec je povinná v zmysle § 5 zákona zverejniť tieto informácie:**

a) spôsob zriadenia obce, jej právomoci a kompetencie a popis organizačnej štruktúry

b) miesto, čas a spôsob, akým možno získavať informácie: informácie o tom, kde možno

podať žiadosť, návrh, podnet, sťažnosť alebo iné podanie

c) miesto, lehotu a spôsob podania opravného prostriedku a možnosti súdneho preskúmania rozhodnutia, vrátane výslovného uvedenia požiadaviek, ktoré musia byť splnené

d) postup, ktorý musí obec dodržiavať pri vybavovaní všetkých žiadostí, návrhov a podaní

e) prehľad predpisov, pokynov, inštrukcií, výkladových stanovísk, podľa ktorých obec koná

a rozhoduje alebo ktoré upravujú práva a povinnosti fyzických a právnických osôb vo vzťahu k obci

f)sadzobník správnych poplatkov, ktoré obec vyberá za správne úkony a sadzobník úhrad za sprístupňovanie informácií

**Obecné zastupiteľstvo prostredníctvom obecného úradu zverejňuje nasledovné informácie:**

a) termíny zasadnutí obecného zastupiteľstva a návrh programu rokovania

b) zápisnice z verejných zasadnutí obecného zastupiteľstva

c) uznesenia obecného zastupiteľstva

d) texty návrhov VZN v súlade s §6 ods.3 zákona č. 369/1990 Zb. o obecnom zriadení

v znení neskorších predpisov

e) texty platných VZN do troch dní po ich schválení v obecnom zastupiteľstve

f) údaje o dochádzke poslancov obecného zastupiteľstva na rokovania do troch dní po

skončení každého zasadnutia

g) výpisy o hlasovaní poslancov obecného zastupiteľstva okrem tajného hlasovania

Informácie sa zverejňujú spôsobom umožňujúcim hromadný prístup – internetová adresa

obce, úradná tabuľa obce, poprípade v periodiku novín.

**Kontrolou bolo zistené, že na internetovej stránke sú zverejnené nasledovné informácie**:

- Štatút obce, organizačná štruktúra

- menný zoznam poslancov s kontaktnými údajmi

- zmluvy, objednávky, faktúry – všetky zmluvy, ktoré obec uzatvára, nadobúdajú účinnosť až dňom zverejnenia na internetovej stránke obce,

- rozpočty obce a príspevkovej org., Záverečný účet - návrhy na VZN, archív VZN, komunitný plán soc. služieb, smernice obce

- poplatky za služby poskytované obcou

- stanoviská kontrolóra k rozpočtu obce, príspevkovej org. a úpravám rozpočtu

- plán kontrolnej činnosti hlavného kontrolóra obce

- polročné správy a vyhodnotenie plánu kontrolnej činnosti

- pozvánka na obecné zastupiteľstvá

- uskutočnené a plánované kultúrno-spoločenské podujatia

- zápisnice z verejných zasadaní obecného zastupiteľstva, údaje o dochádzke poslancov

- uznesenia OZ

- zverejnenie výziev na predkladanie ponúk

**Na internetovej adrese obce nie sú zverejnené informácie**:

- informácie o spôsobe získavania informácií: spôsob a miesto získavania informácii, čas podania a spôsob

- informácie o spôsobe podávania žiadosti, návrhov, podnetov a sťažnosť pri ich vybavovaní alebo iné podanie

- informácie o spôsobe podávania opravných prostriedkov voči rozhodnutiam obce

- na internetovej stránke chýba kolonka verejné obstarávanie, verejný obstarávateľ je povinný uverejniť v profile súhrnu správu o zákazkách s nízkymi hodnotami v zmysle § 117 zákona 343/2015 Z. z. o verejnom obstarávaní a o zmene a doplnení niektorých zákonov za obdobie kalendárneho štvrťroka do 30 dní po skončení kalendárneho štvrťroka, v ktorej pre každú takúto zákazku uvedie najmä hodnotu zákazky, predmet zákazky a identifikáciu dodávateľa.

Obec Sihelné tým, že nezverejňuje povinne zverejňované informácie porušuje § 5 zákona č.

211/2010 o slobodnom prístupe k informáciám. Obec Sihelné rieši novú internetovú stránku obce.

**6. Výberové konanie na obsadenie funkcie štatutára príspevkovej organizácie.**

Na výberové konanie sa prihlásila jedna uchádzačka pani Mgr. Beáta Grižáková, ktorá bude oboznámená s platovými podmienkami a bude s ňou urobený pohovor.

Poslanci, ktorí berú na vedomie žiadosť Mgr. Beaty Grižákovej na obsadenie funkcie štatutára príspevkovej organizácie:

Mgr. Ľubomíra Nováková, Mgr. Ľubomír Luscoň, Marián Staš, Peter Staš, Dáša Chudiaková Jozef Ferníza, Bc. Vladimír Bielak, Ľuboš Vonšák

**7. Určenie na nasledujúce volebné obdobie 2018-2022 počet poslancov a rozsah výkonu funkcie starostu.**

Vzhľadom na blížiaci sa termín komunálnych volieb, obecné zastupiteľstvo má povinnosť určiť na nasledujúce volené obdobie počet poslancov a rozsah výkonu funkcie starostu.

Podľa počtu obyvateľov zákon určuje pre obec Sihelné 7 až 9 poslancov. Naša obec má dlhodobo 9 poslancov.

Poslanci, ktorí schvaľujú 9 poslancov pre nasledujúce volebné obdobie 2018-2022 v jednom volebnom obvode utvorenom pre celú obec:

Mgr. Ľubomíra Nováková, Mgr. Ľubomír Luscoň, Marián Staš, Peter Staš, Dáša Chudiaková Jozef Ferníza, Bc. Vladimír Bielak, Ľuboš Vonšák

**8. Určenie rozsahu výkonu funkcie starostu na nasledujúce volebné obdobie 2018-2022.**

Poslanci, ktorí schvaľujú plný rozsah výkonu funkcie starostu na nasledujúce volebné obdobie 2018-2022:

Mgr. Ľubomíra Nováková, Mgr. Ľubomír Luscoň, Marián Staš, Peter Staš, Dáša Chudiaková Jozef Ferníza, Bc. Vladimír Bielak, Ľuboš Vonšák

**9. Prerokovanie žiadosti**

**1. Žiadosť Petra Grižáka, Sihelné 216, o peňažný príspevok vo výške 200 € za prácu vo folklórnom súbore Sihelček za rok 2017/2018.**

Poslanci, ktorí schvaľujú peňažný príspevok vo výške 200 **€**:

Mgr. Ľubomíra Nováková, Mgr. Ľubomír Luscoň, Marián Staš, Peter Staš, Dáša Chudiaková Jozef Ferníza, Bc. Vladimír Bielak, Ľuboš Vonšák

**2. Žiadosť ľudovej hudby Šelec o nenávratný príspevok vo výške 1000 € na nákup krojov.**

Poslanci, ktorí schvaľujú nenávratný príspevok vo výške 1000 € :

Mgr. Ľubomíra Nováková, Marián Staš, Peter Staš, Dáša Chudiaková Jozef Ferníza, Ľuboš Vonšák

Zdržal sa: Mgr. Ľubomír Luscoň

Proti: Bc. Vladimír Bielak

**3. Žiadosť CZŠ o sponzorský príspevok na opravu podláh v triedach v sume 5000 €.**

Poslanci, ktorí schvaľujú sponzorský príspevok vo výške 5000 € pre CZŠ :

Mgr. Ľubomíra Nováková, Mgr. Ľubomír Luscoň, Marián Staš, Peter Staš, Dáša Chudiaková Jozef Ferníza, Bc. Vladimír Bielak, Ľuboš Vonšák

**4. Žiadosť Mariána Rusnáka, Sihelné 507, o opravu asfaltovanej cesty na nižnom konci pri pánovi Vonšákovi.**

Poslanci, ktorí berú na vedomie túto žiadosť:

Mgr. Ľubomíra Nováková, Mgr. Ľubomír Luscoň, Marián Staš, Peter Staš, Dáša Chudiaková Jozef Ferníza, Bc. Vladimír Bielak, Ľuboš Vonšák

**5. Žiadosť Mgr. Viery Kozákovej, Sihelné 485/14 o predlženie nájomnej zmluvy na dva roky.**

Poslanci, ktorí schvaľujú predlženie nájomnej zmluvy na dva roky:

Mgr. Ľubomíra Nováková, Mgr. Ľubomír Luscoň, Marián Staš, Peter Staš, Dáša Chudiaková Jozef Ferníza, Bc. Vladimír Bielak, Ľuboš Vonšák

**9. Interpelácie poslancov**

Poslanec Mgr. Ľubomír Luscoň povedal, že keď sa schválil nenávratný finančný príspevok skupine Šelec, nech rátame do budúcna, ak si aj iné skupiny, ktoré reprezentujú obec požiadajú o finančný príspevok na kroje, že im to bude treba schváliť. Som za to, aby tieto kroje nakúpené z obecných financií boli majetkom obce. Poslanec Marián Staš povedal, že nech si dajú žiadosť a peniaze sa im schvália.

Poslanec Bc. Vladimír Bielak sa informoval u starostu, či zakúpené kroje pre Šelec budú majetkom obce alebo koho.

Starosta uviedol, že on sám nevie, čo s tým, lebo je necitlivé vymáhať kroj, po niekom, kto zomrel a kroje sú väčšinou šité na mieru.

Poslanec Bc. Vladimír Bielak povedal, že by bolo dobré, aby bola stanovená cena pitnej vody pre odpredaj OVS a. s. už v septembri, keď budú pozvaní zástupcovia OVS a.s. na zasadanie Obecného zastupiteľstva ohľadne asfaltovania ciest.

Poslanec Marian Staš požiadal starostu, aby sa opravili dva vytrhnuté panely na panelovej ceste.

Starosta uviedol, že od minulého zastupiteľstva bolo parkovisko pri kostole vysypané makadamom. Nánosy v potoku okolo kostola sa pracovníci pokúsia vyčistiť malým bagrom.

Pri dolnom obchode bol vybudovaný kus chodníka, teraz sa chlapi presunuli na vyšný koniec, kde od zástavky až po pána Hrubjaka pokračujú v chodníkoch. Prebieha asfaltovanie štátnej cesty, úsek od pána Hrubjaka až za dedinu.

V kultúrnom dome je omietnuté kaderníctvo, bar, kuchyňa je obložená, záchody v KD sú rozmontované, objednané sú okná do sály. Na prácach sa pokračuje svojpomocne, lebo projekt na rekonštrukciu KD, ktorý podporili poslanci svojím uznesením, nebol schválený zadávateľom projektu.

Kontrolórka podotkla, aby v kultúrnom dome boli urobené úpravy tak, aby bolo WC bezbariérové aj pre imobilných občanov.

Starosta požiadal schváliť poslancov spoluúčasť na projekte protipovodňovej ochrany. Výzva je urobená tak, aby bola vytvorená plochá v intraviláne obce, ktorá by dokázala zadržať vodu. Do projektu zaradil plochu od pána Kohutiara po vjazd do škôlky, kde by sa vytvorilo parkovisko. Tu by bol potrebný aj výkup pozemkov.

Starosta tiež požiadal schváliť poslancov spoluúčasť na projekte v KD. Ide o projekt na zmenu palivovej základne.

V obci pokračuje montáž vodomerov. Niektorí obyvatelia nemajú pripravené šachty a to spomaľuje alebo znemožňuje montáž vodomerov.

**10. Záver**

Starosta obce poďakoval všetkým poslancom za účasť a ukončil zasadnutie Obecného zastupiteľstva.

Overovatelia:

Peter Staš .............................................

Ľuboš Vonšák .............................................

Zapísala:

Mgr. Alena Vojtašáková ............................................

 Mgr. Ľubomír Piták

 starosta obce

**Uznesenia**

**zo zasadania Obecného zastupiteľstva obce Sihelné,**

**ktoré sa uskutočnilo**

**dňa 21. 06. 2018 o 1700 hodine v zasadačke OcÚ Sihelné**

**O b e c n é z a s t u p i t e ľ s t v o**

**A. Berie na vedomie:**

1. Stanovisko kontrolóra k prvej úprave programového rozpočtu Obce Sihelné na rok 2018.

2. Správu kontrolóra o vykonaných kontrolách.

3. Žiadosť Mariána Rusnáka, Sihelné 507 o opravu asfaltovej cesty na nižnom konci pri pánovi Vonšákovi.

4. Žiadosť pani Mgr. Beaty Grižákovej na obsadenie funkcie  štatutára príspevkovej organizácie.

5. Prípravu projektu protipovodňovej ochrany pri materskej škole.

**D. Ukladá:**

1. Zverejniť v Sihelníku pána Miroslava Skurčáka, Sihelné 50, ktorý nezaplatil faktúru č. 247/2017 v sume 179,50 €.

2. Domontovať vodomery do konca júla všetkým občanom, ktorí sú napojení na obecnú vodu.

3. Stanoviť cenu pitnej vody pre odpredaj OVS a. s. do septembra 2018.

**E. Schvaľuje:**

1.Program rokovania Obecného zastupiteľstva obce Sihelné.

2. Prvú úpravu programového rozpočtu obce Sihelné na rok 2018.

3. Na nasledujúce volebné obdobie 2018-2022 počet 9 poslancov, ktorí budú zvolení v jednom volebnom obvode utvorenom pre celú obec.

4. Plný rozsah výkonu funkcie starostu obce Sihelné na nasledujúce volebné obdobie 2018-2022.

5. Peňažný príspevok vo výške 200 € pre Petra Grižáka za prácu vo folklórnom súbore za rok 2017/2018.

6. Nenávratný príspevok pre ľudovú hudbu Šelec v sume 1000 €.

7. Sponzorský príspevok v sume 5000 € na opravu poškodených podláh v triedach Cirkevnej základnej školy v Sihelnom.

8. Žiadosť Mgr. Viery Kozákovej, Sihelné 485/14 o predlženie nájomnej zmluvy na dva roky.

9. Schvaľuje spoluúčasť na projekte na zmenu palivovej základne v kultúrnom dome.

 Mgr. Piták Ľubomír

 starosta obce